खेल के मैदान पर कोच शिक्षक होता है. कोच का ईमानदार प्रयास और खिलाड़ी की मेहनत से ही कामयाबी की कहानी लिखी जाती है. एक अकेले शख्स पुलेला गोपीचंद की प्रतिबद्धता ने भारतीय बैडमिंटन को बदल दिया है. भारतीय बैडमिंटन में सुनहरे युग की शुरुआत हो चुकी है. वर्ल्ड और ओलिंपिक सिल्वर मेडलिस्ट पीवी सिंधु और ओलिंपिक कांस्य पदक विजेता साइना नेहवाल इन्‍हीं गोपीचंद की शागिर्द हैं. पी. कश्यप, ऑस्ट्रेलियन ओपन सुपर सीरीज़ विजेता किदांबी श्रीकांत और सिंगापुर ओपन चैंपियन साई प्रणीत भी गोपीचंद एकेडमी से निकले हैं. गोपीचंद ने खुद एक खिलाड़ी रहे हैं. 2001 में वे ऑल इंग्लैंड बैडमिंटन चैंपियनशिप जीतने वे दूसरे भारतीय खिलाड़ी बने थे. उनसे पहले प्रकाश पादुकोण ने ये ख़िताब जीता था.